GiliGold/VAD_KnessetCorpus huggingface dataset:
מירי זיבצינר: אז ליידוע כולם, מי שרוצה יכול לפנות כבר היום, מחר.
מירי זיבצינר: זה יהיה לסל 2006 אבל.
יעקב מרגי: כדי להגן על ד"ר זלוצובר, כשהוא פנה, קודם כל הוא פנה שזה יוכנס לטיפול.
יעקב מרגי: אם זה על ידי הקופות- - -
מירי זיבצינר: דווקא מנהל בית החולים שאתה עובד בו הוא חבר וועדת הסל.
מירי זיבצינר: אז כל הפניות וכל הידע יוצא וחוזר מנכ"ל עוד בחודש מרץ-אפריל, לידיעת הציבור.
מירי זיבצינר: לכן מפתיע אותי שהפניות האלה מגיעות רק עכשיו.
יעקב מרגי: יש ועדת חריגים?
מירי זיבצינר: לסל לא.
יעקב מרגי: ועדת ערר?
יעקב מרגי: אחרי ההחלטה?
מירי זיבצינר: כפי שגם כתוב התגובה שלנו, אם הממשלה מחליטה אז זה מעל לוועדת הסל.
מירי זיבצינר: אבל בזמן הוועדה רק הוועדה עובדת.
מירי זיבצינר: מה שיש, יש דיונים לפעמים כשקופה, כשזה חלופה טיפולית.
מירי זיבצינר: זאת אומרת, תרופה שעושה אותה פעולה של תרופה שכבר רשומה וכבר בסל, אז הקופות יושבות לפעמים מול משרד הבריאות וזה עובר כהסדר טכני כאשר זה ללא תוספת עלות.
יעקב מרגי: מה ההליך הפרוצדורלי לכך, מאחר וזה לא נכנס לדיון בוועדה.
משה זלוצובר: זה בדיוק ללא תוספת עלות.
משה זלוצובר: זה בדיוק אחת הנקודות שעלו.
מירי זיבצינר: אבל הוא לא היה רשום.
יעקב מרגי: היא אמרה, ההליך הוא אחרי שהוא נדחה בוועדה.
יעקב מרגי: הוועדה מזהה שזו תרופה שיכולה לבוא לתוך הסל בלי תוספת.
יעקב מרגי: נכון להיום יש בעיה.
יעקב מרגי: התרופה החד שבועית לא אושרה לוועדה.
מירי זיבצינר: לא.
מירי זיבצינר: השנה לא.
מידד גיסין: הערה בנושא ללא עלות?
מידד גיסין: שר הבריאות לשעבר, הרב דהן, הגיש למועצת הבריאות, לנו, רשימה של מאה עשרים וחמש תרופות שהוא רצה להכניס לסל ללא עלות.
מידד גיסין: קופות החולים הבהירו לו בצורה שלא משתמעת לשתי פנים שאין מושג כזה ללא עלות אצל קופות החולים.
מידד גיסין: ובמקרים מסוימים הן צודקות.
יעקב מרגי: מידד, אני שואל אותך שאלה.
יעקב מרגי: לו המחוקקים ירצו להיכנס לסוגיה הזו של החיסיון הזה על מחירי תרופות, מה יכול לקרות במדינה?
מידד גיסין: תשמע, חוקית, המדינה יכולה לעשות את הדבר הזה.
מידד גיסין: רק הטענה של קופות החולים, ואני תמיד אומר קופות החולים כי אני לא רוצה להזדהות עם קופה מסוימת, אז אני אומר קופות החולים.
מידד גיסין: קופות החולים הסבירו שבמידה והם יצטרכו לגלות את המחיר האמיתי זה יפגע בתחרות, יעלה את המחירים, ואני חייב לסבר את האוזן שבדיון מסוים בוועדת העבודה והרווחה שהיה דיון חולה מול קופת חולים, ואני גם לא רוצה להגיד איזו קופת חולים, העורך דין לא עשה שיעורי בית, והשופט טען: תביא את המחיר האמיתי, הוא אמר אין שום בעיה.
מידד גיסין: הוא הלך למעסיקים שלו, ובדיון הבא הוא בא ואמר את המחיר האמיתי של הקופה לאותה תרופה – שליש מהמחיר המוצהר.
צופיה איש שלום: אבל אפשר לפחות לבדוק מספרי עוצבה ולראות באמת מה השימוש האמיתי של התרופות.
צופיה איש שלום: איזה אחוז מהאוכלוסייה מטופל.
יעקב מרגי: גברת איש שלום, שמעת פה נציגי קופות.
צופיה איש שלום: אבל זה לא תלוי בקופות.
צופיה איש שלום: זה במשרד הבריאות.
יעקב מרגי: נגיע למשרד הבריאות.
יעקב מרגי: נציגי הקופות עצמן אין להם נתונים .
יעקב מרגי: הם מעריכים.
מידד גיסין: הקופה יכולה ללחוץ על כפתור אחד במחשב ויוצא בדיוק.
יעקב מרגי: אני אמרתי בתחילת דברי שאני הרבה לא תולה בנציגי משרד הבריאות.
יעקב מרגי: ודאי שזה לא אישי.
יעקב מרגי: גם מי שמכיר אותי, אני גם לא אופוזיציונר מתלהם.
יעקב מרגי: אנחנו נקרא את ההמלצות.
יעקב מרגי: אבל בגדול, לפני שנקרא את ההמלצות, אני באמת תולה תקוות פה ברצון הטוב.
יעקב מרגי: ואני אומר לכם, למרות שאני מתיימר לקבוע איזו עובדה כלשהי, אני לא בטוח שרצון טוב של הקופות פה יעלה להן מעבר לעלויות המוגדרות בסל.
יעקב מרגי: כשאני אמרתי שאני לא בונה על משרד הבריאות, לצערי הרב התשובות הן, איך אמרת?
יעקב מרגי: את עובדת מדינה.
יעקב מרגי: הבעיה כולה מתחילה באוצר, בכסף.
יעקב מרגי: אבל יש דברים שהם לא תלויים בכסף: נהלים, רענון, בקרה, ואכיפה.
יעקב מרגי: ותאמינו לי, זה חוזר על עצמו בכל דיון.
יעקב מרגי: הבקרה והאכיפה של משרד הבריאות לא מורגשת, אם בכלל.
יעקב מרגי: הוועדה פונה למשרד הבריאות , את תביאי את דברנו וגם אנחנו כוועדה נוציא פניות בנושא.
יעקב מרגי: פונה למשרד הבריאות בבקשה לשנות את התוויית התרופות לטיפול באוסטיאופורוזיס כך שגם לנשים בגיל חמישים עד שישים, שלהן ירידה של צפיפות עצם בשתיים וחצי סטיית תקן יאושר טיפול תרופתי במסגרת סל הבריאות.
יעקב מרגי: הוועדה פונה למשרד הבריאות בבקשה לבחון הכללה של טיפול בונה עצם במסגרת סל שירותי הבריאות לפחות בכל הנוגע בחולים קשים, כפי שאמרנו, כמאה חמישים חולים לערך במדינה.
יעקב מרגי: פורטיאו.
יעקב מרגי: PORTEO.
יעקב מרגי: הוועדה פונה למשרד הבריאות בבקשה להמציא חוזר מנכ"ל בו יובהר לקופות החולים כי בדיקת צפיפות העצם צריכה להיעשות ללא תשלום וכי על רופא הקופה להפנות את החולה לבדיקה ולעדכנם שהזכאות היא מגיל שישים ולא מגיל שישים וחמש.
יעקב מרגי: ותאמינו לי, במתקנים האלה, חוץ מהילדים שבאים כתחביב לקחת קטלוגים, אף אחד לא קורא.
יעקב מרגי: ואני לא יודע אם יש תכתובת בין הקופות לחולים.
יעקב מרגי: נער הייתי גם זקנתי, אני לא חושש לומר את הגיל שלי, גיל ארבעים וארבע, ואני נשוי כבר קרוב לעשרים ואחת שנה פלוס ולא קיבלתי אף מכתב מקופת החולים שלי הביתה.
יעקב מרגי: מה שכן, אני כן מקבל לשדרג את הביטוח שלי בקופה.
יעקב מרגי: אני לא מקבל את הספר.
יעקב מרגי: אני מקבל פנייה ספציפית לשדרג, עם המלצה של חברת הביטוח.
יעקב מרגי: אני לא רוצה לחשוב שגם בנגב זה ככה.
יעקב מרגי: אוי ואבוי לנו גם בנושא הזה.
יעקב מרגי: הוועדה פונה לקופות החולים בבקשה לפרסם הן במסגרת התכתובת שלהן עם חברי הקופה והן באמצעות לוחות המודעות של הקופה כי חברי הקופה זכאים לבדיקת צפיפות עצם בחינם.
יעקב מרגי: כמו כן מבקשת הוועדה מקופות החולים ליידע את הרופאים כי עליהם להפנות את החולים לבדיקת חינם.
יעקב מרגי: הוועדה פונה למשרד הבריאות בבקשה לאמץ את החלטות הוועדה משנת 2000 בכל הנוגע לרישוי ובקרה של מכונים לבדיקת צפיפות עצם.
יעקב מרגי: הוועדה קוראת לכל הקופות לאמץ את מה שעשתה קופת חולים מאוחדת בסעיף הזה, וקוראת לקופת חולים מאוחדת לאמץ מה שעשו אחרים בנושאים אחרים.
יעקב מרגי: ואם יש התחלת טיפול, אני כבר חוזר על זה בכל הוועדות.
יעקב מרגי: אם חולה התחיל טיפול במכון מסוים, אנא תאשרו לו את המעקב גם באותו מכון.
ישראל אייכלר: אנשים מבוגרים.
חיים זהבי: נכון.
חיים זהבי: אני בטוח שהם לא מקבלים החזר כי התנאי להחזר הוא הגשת הקבלות.
חיים זהבי: באופן אישי, מאוד חורה לי ההסדר הזה, מה עוד שאנחנו נמצאים בעידן המחשב.
חיים זהבי: כשאני נכנס לרופא הוא יודע בדיוק מתי ביקרתי, מה תולדות המחלה שלי, מכיר את התיק הרפואי שלי עד הסוף.
חיים זהבי: לעומת זאת, המחשב לא יכול לתת תשובה עניינית כמה שילמתי ברבעון.
חיים זהבי: הייתי מוכן להרחיק לכת ובמקום שיעשה חישוב לרבעון, שיעשה חישוב בסוף השנה ואז נתחשבן.
חיים זהבי: אם הוצאת יותר מ- 140 ש"ח לרבעון נחזיר לך את ההחזר.
חיים זהבי: אצלם זה לא עובד כך - לא הגשת לא קיבלת.
חיים זהבי: אנחנו נמצאים בעידן של מחשב, זה בלתי הגיוני.
חיים זהבי: אני עוד יכול להסתדר עם העניין, יש לי מחשב בבית, אני יכול לעשות טבלה, לדעת בדיוק מה הוצאתי.
חיים זהבי: אבל מה עושים אנשים קשיי יום שמבקרים עם המשפחה שלהם אצל רופא ותדירות ההוצאה שלהם לביקור רופא היא הרבה מעבר שלי?
חיים זהבי: מה עושה האזרח הקטן?
חיים זהבי: לדעתי בנושא הזה קופת-חולים יוצאת ברווח ענק.
חיים זהבי: עשרות מיליוני שקלים, להערכתי, נשארים בקופתה.
חיים זהבי: לדעתי הסדר זה הוא בלתי הגיוני, בפרט בתקופת המילניום.
חיים זהבי: על כך אני מתקומם.
חיים זהבי: בקופת-חולים ענו לי שכך זה מקובל, זה כלול בהסדר חוק הבריאות.
חיים זהבי: אז פניתי ליפרח, שמייצג את ענייני הרווחה בהסתדרות, על מנת שיתן דעתו לעניין זה, כי זה לא נוגע רק לי אישית, אלא למיליוני מבוטחים של קופת-חולים.
ישראל אייכלר: לצורך הפרוטוקול, ברצוני לציין שיש שלושה סוגי החזרים: יש החזר מהביטוחים המשלימים, שלא קשורים ישירות לקופות-החולים.
ישראל אייכלר: שם צריך רק קבלות, כי אין מעקב אחר טיפולים פרטיים הנעשים בכל מיני מקומות.
ישראל אייכלר: החזר מביקור אצל רופא מומחה מתבצע גם כן תמורת קבלות.
ישראל אייכלר: במכבי מזכים ומנכים את חשבון הבנק ללא צורך קבלות.
ישראל אייכלר: יש החזר עבור רכישת תרופות - - -
טוביה חורב: לא בשב"ן.
טוביה חורב: בשב"ן הם חייבים לראות את ההוצאה.
שלומית קואולמן: הוא אמר שזה לא קשור לשב"ן.
ישראל אייכלר: יש לי כאן מכתב מ"מכבי" ואם תרצו אני אקרא לכם.
ישראל אייכלר: נציג מכבי כבר יגיד בעצמו.
ישראל אייכלר: אני רק אמשיך את הנקודות: ישנו החזר עבור רכישת תרופות ופה כולם דורשים קבלות.
ישראל אייכלר: רשות הדיבור למר דוד יפרח.
דוד יפרח: אני מודה לכם על הזריזות שבה טיפלתם בנושא.
דוד יפרח: אני ממש מודה לך הרב אייכלר לשלומית ולעוזר שלך.
דוד יפרח: פנינו לפני שבוע וכבר מתקיים דיון.
דוד יפרח: יישר כוח.
ישראל אייכלר: ברוב הפניות שמגיעות אלינו אין דיונים ואנחנו מפנים למשרדים, אבל יש פניות שהן כל כך כלליות ונוגעות לכלל הציבור ואז אנחנו עושים דיון.
דוד יפרח: השאלה שלי היא, מי צריך לנהל את הטפסים והקבלות.
דוד יפרח: יש שתי אפשרויות: כאשר קופת-חולים יודעת שאדם הגיע לסכום מקסימלי, היא צריכה להזין את המחשב, ואז בפעם הבאה שהוא יבוא יגידו לו שהוא לא צריך לשלם.
דוד יפרח: האפשרות השניה, כמו שאמר חיים - רואים במחשב תקופה של שנה, כדי שלא להתעסק עם כסף קטן, ואדם ששילם יותר מהתקרה, יקבל החזר בשיק.
חיים זהבי: או שישאירו אותו ביתרת זכות.
דוד יפרח: השאלה מי צריך לנהל?
דוד יפרח: אדם זקן וחולה שמגיע לקופת-חולים, אומרים לו: "שלם 21, קח תרופות, קח קבלות".
דוד יפרח: בסופו של דבר הוא יוצא עם שקית של קבלות וניירות ושל המשך טיפול.
דוד יפרח: הוא בכלל יודע מה קורה שם?
דוד יפרח: לכן אני אומר שיש מיליוני שקלים שנשארים בקופות החולים וצריך להחזיר לאזרחים, גם רטרואקטיבית.
דוד יפרח: מי שלא ניצל ולא הביא את הקבלות, שיחזירו לו את הכסף, זה מה שאני דורש.
דוד יפרח: שיחזירו כסף גם לאנשים שלא הגישו קבלות.
דוד יפרח: מה?
דוד יפרח: צריך להשאיר אותם בקופה של קופות-החולים?
ישראל אייכלר: העיקרון בטענה שלך ברור.
ישראל אייכלר: קבלות זה רק לצורך הוכחת הטיפול.
ישראל אייכלר: טענתך היא, שאם אפשר להוכיח את הטיפול במחשב, ואין ספק שהאיש קיבל את הטיפול, אין שום סיבה להטריד את האזרח עם הקבלות.
ישראל אייכלר: זאת סתם הטרדה לא הוגנת.
חיים זהבי: כשאני משלם לקופה, אני מקבל מהמחשב קבלה.
חיים זהבי: זאת לא קבלה ידנית.
חיים זהבי: זאת-אומרת שהתשלום שלי נמצא בתוך המחשב.
ישראל אייכלר: בעצם הקבלה זה מוכח שזה נרשם במחשב.
חיים זהבי: לקופ"ח נוח עם ההסדר הזה.
חיים זהבי: מרבית האנשים קשיי-היום מבוטחים בקופת-חולים.
חיים זהבי: הנושא הזה מאוד נוח.
חיים זהבי: נשאר בקופות, לדעתי, מיליוני שקלים, שאני לא יודע איזה שימוש הם עושים בזה.
חיים זהבי: אני מתאר לעצמי שהם מוציאים למטרה טובה, אבל אני האזרח משלם על הבירוקרטיה שהם מאלצים אותי לנקוט.
ישראל אייכלר: מעניין יהיה לעשות מחקר כמה מרוויחות קופות החולים בשנה בסעיף זה.
ישראל אייכלר: אני מניח שאת הכסף הקטן אנשים לא באים לגבות.
ישראל אייכלר: אם אדם הולך לרופא מומחה ומשלם 600 שקל, אז הוא יבוא לגבות את ההחזר.
ישראל אייכלר: אבל אם זה 25 שקלים או 12 שקלים, או התרופות הקטנות, רוב האנשים לא באים.
ישראל אייכלר: זה יכול להיות הון עתק.
ישראל אייכלר: מעניין לדעת כמה זה.
ישראל אייכלר: ניתן את רשות הדיבור לקופות החולים.
ישראל אייכלר: הראשונה הגברת נועה פרסטר.
נועה פרסטר: אני משרותי בריאות כללית, נגדנו הטענות.
נועה פרסטר: נפתח בזה שכל מה שאתה אומר אתה צודק.
נועה פרסטר: אלא שהנושא הזה לא הוזנח והוא ידוע לנו ולמשרד הבריאות.
נועה פרסטר: משרד הבריאות יודע שבקרוב תהיה לנו מערכת בדיוק כמו של מכבי ובאמת האזרח לא יצטרך לשלם.
נועה פרסטר: כשהתחלנו את הגביה באוגוסט 98, מערכות המחשב שלנו לא היו בנויות לגבייה.
נועה פרסטר: הן מערכות מבוזרות, וכשנכנסה הגבייה עשינו טלאים על גבי טלאים בנושא של הגביה.
נועה פרסטר: יש לנו גם גביה נפרדת בבתי המרקחת שהוכנסה באפריל 2002.
נועה פרסטר: ההוצאות הגדולות הן לתרופות ולא להשתתפויות.
נועה פרסטר: הגביה בגין התרופות היא בערך 1.5 מיליון שקל, וגביית ההשתתפויות בכללית היא 100 מיליון שקל.
נועה פרסטר: זאת אומרת שיש הבדל.
נועה פרסטר: לגבי התרופות - - -
ישראל אייכלר: כשאת אומרת גביית השתתפויות למה את מתכוונת?
נועה פרסטר: השתתפות עצמית.
נועה פרסטר: האזרח משתתף.
ישראל אייכלר: זה מה שהקופה גובה.
ישראל אייכלר: כמה ההחזרים?
נועה פרסטר: התקרה שלנו היא 672 שקל לרבעון.
נועה פרסטר: למרות שהחוק חייב אותנו לתקרה חצי שנתית, עשינו את זה רבעוני.
נועה פרסטר: כל בתי-המרקחת שלנו ממוחשבים, כך שלקוח משלם עד 672 ש"ח ולא שקל יותר.
נועה פרסטר: המחשב עושה לו את כל החישובים, הוא לא צריך לאסוף קבלות או לשלוח אותן.
נועה פרסטר: אם יש תקלת תקשורת, הוא מתלונן ומקבל חזרה את הכסף.
נועה פרסטר: אין יותר החזר על תרופות.
נועה פרסטר: הלקוח לא צריך לדעת מכלום - הוא נכנס לבית מרקחת, המחשב סופר לו את ההוצאות.
נועה פרסטר: אם ב- 1 בינואר הוא קנה ב-1000 שקל, הוא צריך לשלם 672 ש"ח, אז עד 31.3 הוא מקבל הכל אוטומטית בחינם בבית המרקחת.
ישראל אייכלר: זאת אומרת שבתרופות אין צורך בקבלות.
נועה פרסטר: אין שום קבלות ואין שום בעיות.
נועה פרסטר: זה פיתוח שעשינו במחשבי בתי-המרקחת.
נועה פרסטר: לגבי ההשתתפויות האחרות, לצערנו מערכות המחשוב שלנו לא בנויות כמו במכבי, להם יש מחשב אחד שעושה את כל הפעולות.
נועה פרסטר: לנו יש חמישה סוגים שונים של מחשבים: קליקס, עומרי, זימון תורים וכו'.
נועה פרסטר: כל אחד מהמחשבים גובה עבור משהו אחר, כי לא היתה לנו מערכת גבייה.
נועה פרסטר: כשהתחילה הגביה התחלנו לעבוד על מערכת דומה לזאת של בתי המקרחת שלנו ודומה לזו של מכבי - הלקוח יתן את מספר חשבון הבנק שלו ויוכל לקבל את השרותים.
נועה פרסטר: הוא לא ישלם כלום במשך החודש.
נועה פרסטר: בסוף החודש הוא יקבל חשבון חודשי עבור כל הטיפולים שעשה במשך כל החודש, כמובן עד התקרה.
נועה פרסטר: זאת אומרת, אם לזוג קשישים מעל גיל 65, יש תקרה של 70 שקלים והם ילכו 100 פעמים באותו חודש לרופא, הם ישלמו בסוף החודש רק 70 שקלים.
נועה פרסטר: הם יקבלו דף רבעוני, ולא יעברו את התקרה, בדיוק כמו שאתה אומר.
נועה פרסטר: אלא מה?
נועה פרסטר: אני רוצה להדגיש כאן דבר שהיתה לנו בעיה איתו ולשמחתי הוא נפתר: התקרה היא משפחתית.
נועה פרסטר: לא קיבלנו מאף גורם במדינת ישראל את קובץ קשרי המשפחה.
נועה פרסטר: במשך חמש שנים כל שרי הבריאות פנו לכל שרי הפנים וביקשו קובץ קישרי משפחה ולא קיבלו.
נועה פרסטר: בשנה שעברה הצלחתי לקבל את הקובץ בזכות קשרים אישיים במשרד הפנים.
מיכל עבדי: זה ממש מדהים, אנחנו פנינו עשרות פעמים.
נועה פרסטר: על מנת להפעיל את המערכת החדשה היינו חייבים את קובץ קשרי המשפחה.
נועה פרסטר: אנחנו יודעים מי מבוטח בקופה שלנו.
נועה פרסטר: הילדים מקושרים למקבל הקצבה, אבל אין לנו מושג מי בן הזוג.
נועה פרסטר: אלא אם כן הבן אדם מגיע ואומר במרפאה: "זאת אשתי".
ישראל אייכלר: למה אתם צריכים לדעת את המשפחות?
נועה פרסטר: כי התקרה היא משפחתית.
נועה פרסטר: זה תקרה של 140 שקל לכל המשפחה.
ישראל אייכלר: אני מבין למה משרד הפנים לא רוצה לתת, כי כל יום משתנה החוק מה זה משפחה.
נועה פרסטר: זה קובץ חודשי מעודכן, אנחנו מקבלים פעם בחודש עדכון.
נועה פרסטר: אני לא רוצה להיות זאת שמחליטה מי המשפחה.
ישראל אייכלר: צריך עורכי דין מוכשרים, ואז תראי שגם השכנים הם משפחה.
ישראל אייכלר: יש חוק חופש המידע, לא?
ישראל אייכלר: אני כאזרח יכול לקבל מידע.
ישראל אייכלר: יש פה שאלה מאוד עקרונית שלא נוגעת לדיון שלנו.
ישראל אייכלר: האם למדינה מותר למסור לגורמים כלשהם, כמו קופות החולים, את קשרי המשפחה של האזרח?
נועה פרסטר: זה מותר וזה נבדק.
נועה פרסטר: לא השגתי את זה במרמה, אלא סוף סוף הצלחתי לחדור ללשכה המשפטית של משרד הפנים.
שלומית קואולמן: טפירו שייכת למשרד המשפטים, היא רשמת מאגרי מידע.
נועה פרסטר: סוף סוף הגענו למי שצריך והתייחסו לבקשה שלנו באופן חיובי.
דוד יפרח: מתי קיבלת את קשרי המשפחה?
נועה פרסטר: לפני מספר חודשים.
נועה פרסטר: בכללית יש 4 מיליון מבוטחים, אלפי מרפאות ונקודות קצה, ומכונים ומרפאות.
נועה פרסטר: על הכל יש השתתפויות ויש טופסי 17.
נועה פרסטר: יש לי מערכת - - -
ישראל אייכלר: מתי הצטרפו עוד 400 אלף חברים?
נועה פרסטר: אני מעגלת.
נועה פרסטר: אנחנו 3.8 מיליון.
נועה פרסטר: אני אחראית על פיתוח המערכת.
נועה פרסטר: זה לא הולך בשניה לפתח מערכות מידע.
נועה פרסטר: זה כסף וזאת מערכת מורכבת.
נועה פרסטר: רכשנו תוכנה ואנחנו עושים עליה התאמות.
נועה פרסטר: היא כרגע נמצאת בבדיקות קבלה.
נועה פרסטר: להערכתנו, בנובמבר 2005 היא תיכנס לפיילוט ולניסוי במחוז אחד שלנו.
נועה פרסטר: ב-2006 סביר להניח שהמערכת תעבוד בכל הקופה.
נועה פרסטר: אני מראה לך את הפלט שיקבל כל לקוח.
ישראל אייכלר: למה אמרת 2006 ולא 2005?
נועה פרסטר: בנובמבר 2005 זה יהיה פיילוט, עושים ניסוי של המערכת החדשה במחוז באזור מסויים.
נועה פרסטר: אם הפיילוט יהיה מוצלח והכל יעבוד כמו שצריך זה יכנס בכל הארץ.
ישראל אייכלר: אם זה יקח שנה שלמה, תצטרכו לעדכן מערכת חדשה.
נועה פרסטר: לגבי ההשתתפויות, ידוע לנו, וזה מטופל, ואני אחראית לזה.
נועה פרסטר: חוץ מזה רציתי להראות את הטופס שעובד היום.
נועה פרסטר: הטופס הזה, לדעתי, לא כל כך נוראי.
נועה פרסטר: אם מישהו איבד את הקבלה ואנחנו מוצאים במחשב את הפירוט אנחנו ומעדכנים.
נועה פרסטר: זה טופס שנמצא בכל המרפאות והפקידים עוזרים לכל הלקוחות למלאו.
שלומית קואולמן: את מדברת על רופאים מומחים?
נועה פרסטר: לא רק רופאים מומחים.
נועה פרסטר: זה כל השרותים הרפואיים שמוגדרים לתקרה.
נועה פרסטר: זה טופס 17, צילומי רנטגן, מכונים, דיאטה, רופא - זה הכל.
נועה פרסטר: בטופס הזה הלקוח נדרש לכתוב את מספר הזהות שלו, מי בני המשפחה שלו, למי הם הלכו, באיזה תאריכים, וגם את מספר חשבון הבנק שלו, כי אני מעבירה לו את הכסף לבנק.
ישראל אייכלר: למה הוא צריך לפרט את חשבון הבנק שלו?
נועה פרסטר: כי אני מעבירה לו את הכסף לחשבון שלו.
נועה פרסטר: הוא לא צריך לזכור שום דבר.
ישראל אייכלר: אני שואל, למה הוא צריך לכתוב?
ישראל אייכלר: למה את לא מוציאה לו במחשב?
מיכל עבדי: אין לה את קשרי המשפחה.
נועה פרסטר: אני לא יכולה, אין לי.
נועה פרסטר: אין לי משהו שמוציא לי.
ישראל אייכלר: למה אני מקבל חשבון מקופת-חולים?
נועה פרסטר: אז להם יש את זה, לי אין.
ישראל אייכלר: אני לא מדבר על החזרים.
ישראל אייכלר: כשהם מחייבים אותי כולם רשומים הם יודעים מי המשפחה.
נועה פרסטר: עוד לפני החוקים החדשים, ביקשו במכבי מהמבוטחים למלא טופס הוראת קבע ובו הם התבקשו לכתוב את בני המשפחה.
נועה פרסטר: למכבי יש להם את המאגר הזה, לי אין.
נועה פרסטר: יש לי 60 אחוז מבוטחים בביטוח המשלים, אבל אני אישית לא חושבת שאני רשאית להחליט מי זה משפחה.
נועה פרסטר: אני צריכה להתבסס על קובץ של מדינת ישראל.
נועה פרסטר: אני יודעת מי זאת משפחה?
נועה פרסטר: אולי הוא יכתוב לי גם את הנכדה של הדודה שלו כבת משפחה?
נועה פרסטר: זה כסף והנחות ואני לא יכולה להסתמך על זה.
נועה פרסטר: בכל אופן, בטופס הם כותבים לנו מי הם ומצהירים שזאת המשפחה וזה חשבון הבנק.
נועה פרסטר: יש לנו מוקד מיוחד שמטפל בהחזרים האלה.
נועה פרסטר: יש בערך 10 אלפים פניות כאלה ברבעון.
נועה פרסטר: זה נשלח במעטפה, לא צריך בול ולא צריך כלום.
נועה פרסטר: במרפאה, עוזרים ללקוח למלא את הטופס, מכניסים למעטפה, שולחים אלינו להנהלה ראשית ותוך שבועיים הוא מקבל את הכסף שלו.
נועה פרסטר: רוב ההחזרים הם 10 שקלים, 15 שקלים, 5 שקלים, והכל חוזר.
ישראל אייכלר: באים גם על כסף קטן?
נועה פרסטר: וגם על כסף גדול.
ישראל אייכלר: צריך למלא את הטופס כל שלושה חודשים?
נועה פרסטר: כן, כל שלושה חודשים.
חיים זהבי: למה לא פעם בשנה.
נועה פרסטר: אני אשמח.
נועה פרסטר: אין לי בעיה לעשות את זה פעם בשנה, אבל זה לא מה שהתחייבנו.
חיים זהבי: אתם מאלצים אותי להיות פקיד שלכם בתדירות הרבה יותר גדולה.
חיים זהבי: אמרת שהעברתם את זה מפעמיים בשנה לשלוש פעמים בשנה.
חיים זהבי: אתם הקלתם על עצמכם אבל הקשתם על הלקוחות.
נועה פרסטר: להפך, אתה ממש טועה.
ישראל אייכלר: הבשורה שאני שומע ממך היא שב- 2006 הכל יהיה ממוחשב ואז לא יהיה צורך בקבלות.
נועה פרסטר: הבשורה היא שהתרופות כבר היום ממוחשבות, שגם הבקשה הזאת לא כזאת דרקונית ושאכן ב- 2006 הכל יהיה מאושר.
ישראל אייכלר: יש לך איזו מילה לגבי ההצעה שזה יהיה כל שלושה חודשים ולא רבעוני?
מיכל עבדי: אולי נדון בזה אחר-כך?
שלומית קואולמן: נדבר על זה אחר-כך כי זאת הצעה שעברה והיא מאוד בעייתית.
מאיר בן מאיר: הנושא הזה לא רלוונטי לביטוח המשלים אלא קשור לסל הבסיסי.
מאיר בן מאיר: אנחנו, בהיבט שלנו, עושים מאמץ גדול ששירותים רבים ככל האפשר יהיו שירותים בהסדר - שהלקוח משלם במקום השתתפות עצמית ולא בצורה של משלוח קבלות והחזר.
מאיר בן מאיר: אנחנו רוצים להקל על הלקוח ויש לנו שירותים רבים מאוד שהלקוח מקבל את ההנחה ישירות במקום ואז הוא לא צריך לשלוח קבלות.
מיכל עבדי: זה הסדר של ספקים מול הקופה.
ישראל אייכלר: אבל עם מי יש לכם את ההסדרים האלה?
מאיר בן מאיר: יש לנו הסדרים בהמון תחומים.
מאיר בן מאיר: יש לנו, למשל, הסדרים בסקירת מערכות: יש לנו את מכוני "זר", האשה מגיעה ומשלמת השתתפות עצמית.
מאיר בן מאיר: יש עדיין תחומים שאנשים צריכים לשלוח קבלות, כמו יעוץ אצל רופא פרטי.
ישראל אייכלר: לשם הידיעה, כל הטיפולים בבתי החולים כמו אמ.
ישראל אייכלר: אר.
ישראל אייכלר: איי, סי.
ישראל אייכלר: טי, כל מיני מכונים שעושים בדיקות שונות שמשלמים כל פעם 15 שקל ועוד 15 שקל - - -
מאיר בן מאיר: זה לא שב"ן זה בסל.
ישראל אייכלר: והמושלם?
מאיר בן מאיר: אלו שירותים נוספים שמעבר לסל.
מאיר בן מאיר: ניתוחים פרטיים שר"פ וכו'.
מאיר בן מאיר: בדרך-כלל כאשר מדובר על יעוץ אצל רופא פרטי, כמובן שאנחנו צריכים לקבל את החשבונית ואז אנחנו מחזירים את הכסף, או לכרטיס אשראי של הלקוח או לחשבון הבנק.
מאיר בן מאיר: אנחנו משתדלים לתת יותר שירותים בהם הלקוח משלם ישירות את ההשתתפות העצמית ולא צריך לשלם ולשלוח לנו את הקבלה.
מאיר בן מאיר: אנחנו מתחשבנים מול אותו ספק.
ישראל אייכלר: ואצל רופאים פרטיים?
ישראל אייכלר: למשל שר"פ הדסה?
מאיר בן מאיר: שר"פ הדסה צריך לשלוח חשבונית.
מאיר בן מאיר: יש לנו רשת של רופאים יועצים בהסדר.
ישראל אייכלר: אבל לא בשר"פים?
מאיר בן מאיר: לא.
מאיר בן מאיר: יש רשת שמרכזת רופאים מומחים בהתייעצות.
ישראל אייכלר: נעבור עכשיו לקופת-חולים מכבי.
ישראל אייכלר: אני פשוט נדהם ולא ידעתי שמכבי כל כך גדולה.
ישראל אייכלר: חשבתי שמאוחדת ולאומית הן אחרי הכללית.
דני פייגה: זה לא מעודכן.
דני פייגה: לא רק שאנחנו השניים, אלא שאני צדיק, ומלאכתי נעשתה בחלקה הגדול בידי אחרים.
דני פייגה: אין לנו את קשרי המשפחה, כמו שאמרה נועה.
דני פייגה: קשרי המשפחה שלנו בנויים על בסיס המידע שקיבלנו מהחברים וכך אנחנו פועלים.
דני פייגה: ההשפעה היחידה שיש לקובץ קשרי המשפחה היא באמת רק על התקרות.
דני פייגה: בעבר, לפני כניסת החוק, המשמעויות היו יותר גדולות כי אז היה העניין של תשלום דמי החבר שמהם התקיימנו, ואז זה היה יותר משמעותי.
דני פייגה: היום גם אם מישהו שוכח להודיע אז נטפל בו גם אחורנית.
דני פייגה: לפעמים הם אפילו לא ערים ולא מודיעים שהם משפחה אנחנו דואגים לרשום אותם.
דני פייגה: אנחנו פועלים לפי משפחה.
דני פייגה: חבר שהולך לרופא, אני מעריך שב- 70 אחוז מהמקרים, אוטומטית משלם את ההיטל לרופא מחשבון הבנק שלו.
דני פייגה: הוא מעביר את הכרטיס אצל הרופא, נשלחת תנועה למחשב המרכזי.
דני פייגה: בסוף החודש המחשב בודק, אם המשפחה עדיין לא הגיעה לתקרה, שולחים חיוב לחשבון הבנק.
דני פייגה: אם הגיעו כבר לתקרה, לא נשלח חיוב לחשבון הבנק.
דני פייגה: אחרים שלא מעוניינים בשיטה הזאת משלמים לרופא ישירות, ואם הם עברו את התקרה, אז הם צריכים לבוא ולפנות ולקבל החזר.
דני פייגה: בנושא של התרופות, הטיפול מאוד דומה למה שנועה סיפרה.
דני פייגה: מדובר באוכלוסיה של חולים כרוניים שלהם יש תקרה.
דני פייגה: החולים הכרוניים לא משלמים במקום אלא מעבירים כרטיס מגנטי.
דני פייגה: החיוב נשלח לחשבון הבנק, מבוצע על-ידי המחשב בהתאם לכל מערכת הכללים.
דני פייגה: אם אותו אדם מתעקש ורוצה לשלם במזומן בבית המרקחת, חייב לבוא אלינו ולקבל החזר.
דני פייגה: יש הוראה ברורה שגם אם יבוא בלי הקבלות יחזירו לו.
ישראל אייכלר: אצלכם אפשר לפנות לכל בית מרקחת, נכון?
נועה פרסטר: התקרה היא רק בבתי המרקחת שלכם, לא?
דני פייגה: לא, גם בבתי מרקחת פרטיים.
דני פייגה: סידרנו את זה מזמן.
ישראל אייכלר: אני מקווה שלא תצטט את דברי נציגת קופת-חולים הכללית בפרסומים שלכם.
ישראל אייכלר: שהיא אמרה שלמכבי יש מערכת מחשוב שלה אין.
דני פייגה: רוב חברי מכבי באו מהכללית ורוב ההנהלה שלהם באו ממכבי.
דני פייגה: הרי היית חברה במכבי.
חיים זהבי: למעשה אין פתרון מיידי.
חיים זהבי: אנחנו יודעים בדיוק כמה כל אזרח משלם.
חיים זהבי: יכול להיות שזה מסתכם במאה מיליון שקל בשנה גבייה עבור ביקורי רופאים.
חיים זהבי: לא עשיתי בדיקה כמה כסף נשארבגין אנשים שלא מבקשים החזר.
חיים זהבי: לדעתי זה מסתכם בהרבה מאוד כסף.
חיים זהבי: אנחנו מקבלים את מה שקופת-חולים אומרת שזה עניין לטווח ארוך ושזה יהיה ב- 2006.
ישראל אייכלר: אני חושב שאנחנו צריכים לקבל את הנתונים מקופת החולים, הרי זה ממוחשב אצלכם.
נועה פרסטר: אין לנו את הנתונים.
ישראל אייכלר: אם הם גובים 1.5 מיליארד שקל, והוציאו החזרים - - -
מיכל עבדי: אם הם גובים 370 מיליון שקל בארבע קופות החולים בשביל ביקורי רופא והכללית גובה מתוך זה 100.
מיכל עבדי: אם לכללית היתה היום מערכת שמסוגלת להגיד ולחבר את כל הגביה במערכות השונות שלה אז זה מצב אחד.
מיכל עבדי: אבל אין להם את זה, זאת הבעיה.
חיים זהבי: אבל אני האזרח לא צריך להיות הפקיד שלך.
מיכל עבדי: האזרח הוא לא פקיד של אף אחד.
חיים זהבי: אבל אם אני צריך לאסוף קבלות אז אני הפקיד שלך.
ישראל אייכלר: אולי במכבי אפשר לבדוק את הדבר הזה במחשבים שלכם?
מיכל עבדי: דווקא מעל התקרה אלו סכומים מאוד מעטים.
דני פייגה: קודם כל אנחנו לא גובים בכלל.
דני פייגה: במרבית המקרים אנחנו לא גובים מעל התקרה.
דני פייגה: דבר שני, התקרות שלנו הרבה יותר נמוכות.
דני פייגה: התקרה שלנו היא 93 שקלים לרבעון, אז זה לא יתן את אותן התוצאות.
ישראל אייכלר: יש לך התייחסות לעניין הזה של הרבעון?
דני פייגה: הרבעון הצף יקטין את ההכנסות בפירוש ויקטין את השירות לחברים.
מיכל עבדי: אני בכלל לא בטוחה שאפשר לבצע את זה.
נועה פרסטר: אנחנו לא יכולים לבצע את זה.
נועה פרסטר: אני רוצה להוסיף, גם כשאני עושה ביטוח פרטי לבית שלי ואני רוצה שיחזירו לי משהו אני מצרפת קבלה.
נועה פרסטר: לצרף קבלה זאת לא מילת גנאי ולא קללה.
נועה פרסטר: יש תחושה שאם מבקשים ממישהו קבלה של תשלום על משהו, על מנת לקבל החזר, אז עושים פה עוול, שודדים, רוצחים והורגים את הבן אדם.
נועה פרסטר: לא כך הוא הדבר.
ישראל אייכלר: יש פה עוול גדול מאוד.
ישראל אייכלר: הביטוח לא אמור לדעת אם פרצו לך לבית.
ישראל אייכלר: הקופה יודעת שאני קיבלתי שירות, במחשב שלה מופיע ששילמתי.
ישראל אייכלר: אין שום סיבה שיטרטרו אותי.
מיכל עבדי: יש סיבה.
מיכל עבדי: מה שהיא יכולה היא מוציאה.
ישראל אייכלר: עניתי לטענה שלה שהיא אומרת כאילו אין פה עוול.
ישראל אייכלר: יש פה עוול.
ישראל אייכלר: את אומרת "אין לי ברירה כי המחשב עדיין לא עובד".
ישראל אייכלר: אז נחכה עד שהמחשב יעבוד.
ישראל אייכלר: אבל אל תגידי - - -
נועה פרסטר: לאסוף קבלה זה עדיין לא - - -
ישראל אייכלר: תלוי למי.
ישראל אייכלר: אדם מבוגר, אשה זקנה, היא באה הביתה - - -
מיכל עבדי: מה עושה קופ"ח עם הכסף?
מיכל עבדי: היא נותנת איתם שירותים רפואיים.
מיכל עבדי: צריך לשים את הדברים במקומם.
דוד יפרח: נניח ש- 40 מיליון לא נדרש.
נועה פרסטר: איזה 40 מיליון?
נועה פרסטר: מדובר על גרושים, 10 שקלים למשפחה לרבעון.
מיכל עבדי: התקרה כל כך גבוה שלא מגיעים אליה.
ישראל אייכלר: עכשיו נעבור לקופת-חולים מאוחדת.
טוביה חורב: המערכת שלנו דומה לזאת של מכבי ובחלק גדול מהמקרים, המבוטחים לא צריכים לשלם מעל התקרה.
טוביה חורב: המערכת מזהה, במרבית המקרים, שהחבר כבר היה אצל רופא של הקופה.
טוביה חורב: לגבי קובץ קשרי משפחה - החשיבות של קובץ קשרי משפחה היא לא רק לעניין הזה.
טוביה חורב: יש שירותים בסל הבריאות שקשורים לשאלה מי ומי במשפחה.